b'\n_START_ARTICLE_\nBhutia\n_START_PARAGRAPH_\nBhutia er en folkegruppe i Nepal og i Sikkim i India._NEWLINE_Bhutia-er blir ogs\xc3\xa5 kalt denzongpa, d.v.s. innbygger i Denzong, som er det tibetanske navnet p\xc3\xa5 Sikkim. I Nord-Sikkim, hvor Bhotia-folket er i majoritet, kan en bhotia kalles lachenpa eller lachungpa, alts\xc3\xa5 innbygger i Lachen eller Lachung._NEWLINE_Bhutia-folket vandra inn fra Tibet etter 1500-tallet. De snakker et sinotibetansk spr\xc3\xa5k som skal v\xc3\xa6re relativt likt tibetansk og nasjonalspr\xc3\xa5ket i Bhutan, dzongkha, og er buddhister. Chogyal-monarkiet, som styrte Sikkim fram til innlemmelsen i India, st\xc3\xb8ttet seg p\xc3\xa5 Bhutia-aristokratiet. Bhutia-nasjonaliteten og andre tradisjonelle folk i Sikkim er n\xc3\xa5 blitt minoriteter i delstaten, der flertallet snakker nepali._NEWLINE_Folkegruppen skal ogs\xc3\xa5 finnes i Bhutan og i den nordlige delen av delstaten Vest-Bengal.'